### | | | | --- | --- | | | | | --- | | **Teknik- og Miljøudvalget** 8. oktober 2020 Sagsnr. 710-2020-77632 Dok.nr. 710-2020-227683 Tina Vestergaard | | 151.                Midttrafiks budget 2021 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Lov om trafikselskaber |

###

**SAGENS INDHOLD**

Byrådet skal i denne sag tage stilling til Midttrafiks
forslag til budget 2021 for kollektiv trafik i [adresse].

Midttrafiks bestyrelse godkendte 11. september 2020 et
forslag til budget 2021, som sendes i høring hos kommunerne og Region
[adresse]. Der er svarfrist for bemærkninger 31. oktober 2020.

Midttrafiks forslag til budget 2021 er baseret på en
fremskrivning af den kørsel, som Favrskov Kommune har haft i 2020 og forventes
at have i resten af året. Budgettet fra Midttrafik stemmer således overens med
en fremskrivning af den forventede kørsel, der er budgetteret med i [adresse]
Kommune i 2021.

Midttrafiks budgetforslag er ligesom de tidligere år
fastlagt efter en rutebaseret model, der tager udgangspunkt i [adresse]
eksisterende og planlagte busruter. Budgettet er baseret på køreplanerne, der
gælder for perioden 26. juni 2020 til 28. juni 2021. Udgifter til rabatruter
(skolebusruter) er baseret på gældende køreplaner for juni 2019 til juni 2020.

Der er samlet budgetterede udgifter for Favrskov Kommune på
i alt 26,8 mio. kr. Udgifterne fordeles mellem almindelig busdrift, som udgør
ca. 15,9 mio. kr. og flex-trafik, som udgør ca. 10,9 mio. kr.

Budgettet tager endvidere højde for, at 2021 kan blive et
år, hvor håndtering af corona betyder ekstra udgifter. Der er ikke tilsvarende
taget højde for corona i overslagsårene 2022 og 2023.

Den forventede samlede statslige kompensation med coronaeffekt
er opgivet til 1,049 mio. kr. for Favrskov Kommunes vedkommende.

Udgiftsposterne i budgetforslaget fremgår af tabellen
nedenfor.

|  |  |
| --- | --- |
| **Midttrafiks forslag til budget 2021 inkl. coronaeffekt** | |
| Buskørsel | 15.016.000 kr. |
| Flexbus | 72.000 kr. |
| Handicapkørsel, lovbestemt kørsel | 1.636.000 kr. |
| ”Kan-kørsel”, ikke lovbestemt kørsel | 8.046.000 kr.\* |
| Flextur, NOP (Ny OptimeringsPlatform) | 1.156.000 kr. |
| Administration, billetkontrol og pension | 819.000 kr. |
| Letbanesekretariatet | 43.000 kr. |
| **I alt** | **26.788.000 kr.** |
| Forventet statslig kompensation | Stefan Mathiesen kr. |
| **I alt** | **25.739.000 kr.** |

\* Læge-, genoptræningskørsel og kørsel til elever med
særlige behov

Budgettet inkl. coronaeffekt for 2021 er 524.000 kr. mindre
end for 2020, hvilket primært skyldes at den samlede flextrafik har et
forventet mindre forbrug.

**VURDERING**

Forudsætningerne for budgettet og forklaringer på afvigelser
mellem budget 2020 og 2021 for de forskellige driftsområder er yderligere
beskrevet i bilaget.

Teknik og Miljø vurderer, at fordelingen af budgettet på de
enkelte driftsområder afspejler behovet for kørsel i 2021, og på baggrund heraf
foreslås et kort høringssvar til Midttrafiks budget 2021.

Det bemærkes, at kørselsbehovet fastlægges af en række
faktorer, eksempelvis antallet af visiterede til lægekørsel, handicapkørsel og
lovgivning om ledsagerordning på handicapkørsel. På skolebusområdet afhænger
kørselsbehovet blandt andet af, hvor mange elever der er berettiget til
skolebuskørsel, længden på skoledage, opdeling af skoledistrikter og kørsel til
svømning.

Teknik og Miljø bemærker, at omkostningsindekset er
fremskrevet med -0,2 % fra 2020 til 2021. Midttrafik oplyser, at
fremskrivningen er meget usikker, da det tager afsæt i lave dieselpriser
grundet corona-krisen. Der er i tidligere år budgetteret med stigende
dieselpriser.

Det bemærkes, at der på byrådsmøderne i maj og juni 2020 i
forbindelse med vedtagelsen af ”Trafikplan Favrskov Kommune”, samt prøveperioderne
med Flextur UNG og [adresse] blev afsat midler på i alt 1,1 mio. kr. for 2021.
Dette beløb er ikke medtaget i det budget, som aktuelt er i høring. Beløbet
bliver indarbejdet i Midttrafiks budget efterfølgende. Det skyldes, at
Midttrafik endnu ikke har opgjort den detaljerede økonomiske udmøntning af
tiltagene. ”Trafikplan Favrskov Kommune” har opstart til køreplanskiftet
sommeren 2021. Flextur UNG og [adresse] vil forventelig kunne tilbydes ultimo
2020.

**ØKONOMI**

På baggrund af de kendte forudsætninger for kørselsbehovet
har kommunen forventede årlige udgifter for 26,8 mio. kr. Forventningerne er
indarbejdet i Midttrafiks forslag til budgettet for 2021. Hertil skal lægges
1,1 mio. kr. i forbindelse med opstart af ”Trafikplan Favrskov Kommune”,
Flextur UNG og [adresse].

Det fremgår af budgetforslaget for 2021, at Midttrafik
ifølge regnskab 2019 har et tilgodehavende hos Favrskov Kommune på ca. 1,073
mio. kr. Tilgodehavendet skyldes uforudsete større udgifter til kørsel af
elever med særlige behov (specialundervisning). Børn og Kultur har i 2019
udgiftsført beløbet til endelig afregning. Beløbet er således hensat på en
reserve, så det kan afregnes til Midttrafik i 2021.

Der er et mindre forbrug på lægekørsel og kørsel til
genoptræning på ca. 46.000 kr. hos Social og Sundhed, samt et mindreforbrug på
busdrift på 263.000 kr. og Flextur på 58.000 kr. Det samlede merforbrug i Børn
og Skole er ca. 1,336 mio. kr.

Beløbet er ifølge budgetforslaget til afregning i 2021 og
fremkommer på baggrund af følgende udgiftsændringer.

|  |  |  |
| --- | --- | --- |
| Flextrafik | Merforbrug til lægekørsel og kørsel med elever med særlige behov, samt mindre udgifter til Flextur. | 1.336.000 kr. |
| Busdrift | Mindre udgifter til busdrift | -263.000 kr. |
| Skyldigt beløb til Midttrafik (netto) | Beløbet er afsat som reserve til afregning i 2021. | 1.073.000 kr. |

**INDDRAGELSE**

Budgetforslaget er sendt til Handicaprådet og Ældrerådet
til høring, samt til kommentering i Børn og Skole og Social og Sundhed.

**INDSTILLING**

Direktøren for Teknik og Miljø indstiller til Byrådet:

1.    At udkast til
høringssvar godkendes.

**BESLUTNING**

**Bilag**

|  |  |
| --- | --- |
| Midttrafik budget 2021 for Favrskov Kommune i politisk høring | 710-2020-233523 |
| Høringssvar til Midttrafiks budget for 2021 | 710-2020-234762 |